ΠΡΟΣΟΜΟΙΩΤΙΚΟ ΔΙΑΓΩΝΙΣΜΑ ΓΕΛ ΚΑΣΤΡΙΤΣΙΟΥ

Α. ΚΕΙΜΕΝΟ ΑΠΟ ΠΡΩΤΟΤΥΠΟ

ΕΠΙΚΟΥΡΟΣ, Επιστολή στον Μενοικέα, 122

Μήτε νέος τις ὢν μελλέτω φιλοσοφεῖν, μήτε γέρων ὑπάρχων κοπιάτω φιλοσοφῶν· οὔτε γὰρ ἄωρος οὐδείς ἐστιν οὔτε πάρωρος πρὸς τὸ κατὰ ψυχὴν ὑγιαῖνον. Ὁ δὲ λέγων ἢ μήπω τοῦ φιλοσοφεῖν ὑπάρχειν ὥραν ἢ παρεληλυθέναι τὴν ὥραν, ὅμοιός ἐστιν τῷ λέγοντι πρὸς εὐδαιμονίαν ἢ μήπω παρεῖναι τὴν ὥραν ἢ μηκέτι εἶναι. Ὥστε φιλοσοφητέον καὶ νέῳ καὶ γέροντι, τῷ μὲν ὅπως γηράσκων νεάζῃ τοῖς ἀγαθοῖς διὰ τὴν χάριν τῶν γεγονότων, τῷ δὲ ὅπως νέος ἅμα καὶ παλαιὸς ᾖ διὰ τὴν ἀφοβίαν τῶν μελλόντων. Μελετᾶν οὖν χρὴ τὰ ποιοῦντα τὴν εὐδαιμονίαν, εἴπερ παρούσης μὲν αὐτῆς πάντα ἔχομεν, ἀπούσης δὲ πάντα πράττομεν εἰς τὸ ταύτην ἔχειν.

ΑΡΙΣΤΟΤΕΛΗΣ, Προτρεπτικός πρὸς Θεμίσωνα, αποσπάσμα 8

Τὰ ὑποκείμενα πρὸς τὸν βίον ἡμῖν, οἷον τὸ σῶμα καὶ τὰ περὶ τὸ σῶμα, καθάπερ ὄργανά τινα ὑπόκειται, τούτων δ’ ἐπικίνδυνός ἐστιν ἡ χρῆσις, καὶ πλέον θάτερον ἀπεργάζεται τοῖς μὴ δεόντως αὐτοῖς χρωμένοις. Δεῖ τοίνυν ὀρέγεσθαι τῆς ἐπιστήμης κτᾶσθαί τε αὐτὴν καὶ χρῆσθαι αὐτῇ προσηκόντως, δι’ ἧς πάντα ταῦτα εὖ θησόμεθα. Φιλοσοφητέον ἄρα ἡμῖν, εἰ μέλλομεν ὀρθῶς πολιτεύσεσθαι καὶ τὸν ἑαυτῶν βίον διάξειν ὠφελίμως

ΕΡΩΤΗΣΕΙΣ

Α

α Δίπλα σε καθεμία από τις παρακάτω περιόδους λόγου να γράψετε σωστό ή λάθος με βάση το αρχαίο κείμενο

μονάδες 5

β. για καθεμία από τις απαντήσεις Να γράψετε στο τετράδιό σας το απόσπασμα του αρχαίου κειμένου που την επιβεβαιώνει

μονάδες 5

1. είναι πρόωρο για τους νέους να ασχολούνται με τη φιλοσοφία

2. Η φιλοσοφία κάνει τον ηλικιωμένο να παραμένει νέος

3. στην απόκτηση της ευδαιμονίας επιστρέφονται όλες οι ενέργειες του ανθρώπου

4. τα όργανα του σώματος αποτελούν εργαλεία για την ορθή λειτουργία του

5. ο άνθρωπος πρέπει να φιλοσοφεί, Αν πρόκειται να ζήσει όμορφα στον πολιτικό του βίο

μονάδες 10

B1. Ο Επίκουρος στην επιστολή του και ο Αριστοτέλης στο προτρεπτικο του λόγο χρησιμοποιούν ένα κοινό ρηματικό επίθετο. Αφού το εντοπίσετε να αναφέρετε πώς δικαιολογείται η χρήση του στον κάθε φιλόσοφο. Σε ποιο κοινό συμπέρασμα για τη σκέψη τους μπορούμε να καταλήξουμε?

Β2 Να επιλέξετε τη σωστή απάντηση

1. Ίσως στην αμφισβήτηση Σωκράτης να έμοιαζε πράγματι με τους σοφιστές γιατί:

α. και η δική τους αμφισβήτηση κατέληγε στην άρνηση

β. και η δική τους αμφισβήτηση αναζητούσε την πρώτη αλήθεια των πραγμάτων

γ. και αυτοί αμφισβητούσαν τις παραδεδεγμένες αλήθειες

2. εκτός από το Σωκράτη ζητήματα ηθικής απασχόλησαν

α. πολλούς σοφιστές και τον δημόκριτο

β. πολλούς ποιητές και τον ηράκλειτο

γ. προγενέστερος φιλόσοφους

3. από τις κατηγορίες που αντιμετώπισε ο Σωκράτης σχετιζόταν με την πραγματική αιτία της δίωξης του περισσότερο:

α. η κατηγορία της διαφθοράς των νέων

β. η κατηγορία της ασέβειας προς τους θεούς

γ. η κατηγορία της αθεΐας

4. η σωκρατική διαλεκτική είναι:

α. σταδιακή αναίρεση των θέσεων του συνομιλητή

β. σταδιακή προσπάθεια να εξαχθεί ένα νέο συμπέρασμα

γ όλα τα παραπάνω

5.η διάλεξη ως σοφιστική μέθοδος:

α. δεν είναι κατάλληλη για τα δικαστήρια

β. είναι αξιόπιστη κατά το Σωκράτη

γ. είναι μέθοδος πειθούς όχι μέθοδος κατάκτησης της αλήθειας

μονάδες 10

Β3 να αντιστοιχίσετε στο τετράδιό σας κάθε μία λέξη της στήλης Α με την αντώνυμη της στη στήλη Β( στις Deal Alpha περισσεύουν τρεις λέξεις)

Α Β

αμελω

Εναντιουμαι

Ραθυμω

συνειμι

εφίεμαι

κοπιω

υγιαινω

πάρειμι

μελετώ

ορέγομαι

κάμνω

διατριβω

εκλείπω

μον.10

Β4

Να συγκρίνετε την άποψή του Αριστοτέλη για την ευδαιμονία με τα όσα αναφέρει ο Επίκουρος για αυτήν στο κείμενο αναφοράς.

Το αγαθό που το επιδιώκουμε γι᾽ αυτό που είναι το ίδιο το λέμε πιο τελικό από αυτό που το επιδιώκουμε για χάρη κάποιου άλλου αγαθού. Επίσης, το αγαθό που δεν επιλέγεται ποτέ για χάρη κάποιου άλλου αγαθού το λέμε πιο τελικό από αυτά που επιλέγονται και γι᾽ αυτό που είναι τα ίδια και για χάρη αυτού του άλλου αγαθού. Γενικά ονομάζουμε τελικό το αγαθό που επιλέγεται πάντοτε γι᾽ αυτό που είναι το ίδιο και ποτέ για χάρη κάποιου άλλου αγαθού.

Ένα τέτοιο αγαθό είναι κατά τη γνώμη όλων ανεξαίρετα η ευδαιμονία, [1097b] γιατί αυτήν την επιλέγουμε πάντοτε γι᾽ αυτό που είναι η ίδια και ποτέ για χάρη κάποιου άλλου αγαθού, ενώ την τιμή, την ηδονή, τη διανοητική δραστηριότητα και γενικά κάθε αρετή τις επιλέγουμε, βέβαια, και γι᾽ αυτό που είναι (γιατί, ακόμη και αν δεν προέκυπτε κανένα άλλο όφελος από αυτές, εμείς θα τις επιλέγαμε), τις επιλέγουμε όμως και για χάρη της ευδαιμονίας, επειδή θεωρούμε ότι μέσω αυτών θα γίνουμε ευδαίμονες. Την ευδαιμονία όμως κανείς δεν την επιλέγει για χάρη αυτών, ούτε —γενικά— για χάρη οποιουδήποτε άλλου αγαθού.

Αριστοτέλης Ηθικα Νικομάχεια 1097a-b

μον.10

B. ΑΓΝΩΣΤΟ ΚΕΙΜΕΝΟ

Ξενοφών Απολογία Σωκράτους 27-28

Εισαγωγή

Το έργο ανήκει στη μακρά παράδοση των συγγραμμάτων που αφορούν τη δίκη και την καταδικαστική απόφαση εναντίον του Σωκράτη (399 π.Χ.). Αφού παρατέθηκαν τα επιχειρήματα με τα οποία ο Σωκράτης αντέκρουσε το κατηγορητήριο στη δίκη του και ο τρόπος με τον οποίον αντιμετώπισε και σχολίασε την εναντίον του καταδικαστική απόφαση, στο τρίτο και τελευταίο μέρος του έργου απεικονίζεται ο φιλόσοφος μετά την αποχώρησή του από το δικαστήριο και εν αναμονή της εκτέλεσης της θανατικής ποινής.

(πηγή: Η πύλη για την ελληνική γλώσσα-ελαφρώς διασκευασμένο)

Αδίδακτο Κείμενο

εἰπὼν δὲ ταῦτα μάλα ὁμολογουμένως δὴ τοῖς εἰρημένοις ἀπῄει καὶ ὄμμασι καὶ σχήματι καὶ βαδίσματι φαιδρός. ὡς δὲ ᾔσθετο ἄρα τοὺς παρεπομένους δακρύοντας, Τί τοῦτο; εἰπεῖν αὐτόν, ἦ ἄρτι δακρύετε; οὐ γὰρ πάλαι ἴστε ὅτι ἐξ ὅτουπερ ἐγενόμην κατεψηφισμένος ἦν μου ὑπὸ τῆς φύσεως ὁ θάνατος; ἀλλὰ μέντοι εἰ μὲν ἀγαθῶν ἐπιρρεόντων προαπόλλυμαι, δῆλον ὅτι ἐμοὶ καὶ τοῖς ἐμοῖς εὔνοις λυπητέον· εἰ δὲ χαλεπῶν προσδοκωμένων καταλύω τὸν βίον, ἐγὼ μὲν οἶμαι ὡς εὐπραγοῦντος ἐμοῦ πᾶσιν ὑμῖν εὐθυμητέον εἶναι. παρὼν δέ τις Ἀπολλόδωρος, ἐπιθυμητὴς μὲν ὢν ἰσχυρῶς αὐτοῦ, ἄλλως δ’ εὐήθης, εἶπεν ἄρα· Ἀλλὰ τοῦτο ἔγωγε, ὦ Σώκρατες, χαλεπώτατα φέρω ὅτι ὁρῶ σε ἀδίκως ἀποθνῄσκοντα. τὸν δὲ λέγεται καταψήσαντα αὐτοῦ τὴν κεφαλὴν εἰπεῖν· Σὺ δέ, ὦ φίλτατε Ἀπολλόδωρε, μᾶλλον ἐβούλου με ὁρᾶν δικαίως ἢ ἀδίκως ἀποθνῄσκοντα; καὶ ἅμα ἐπιγελάσαι.

Λεξιλόγιο

ὁμολογουμένως = ακριβώς όπως ταίριαζε

καταψηφίζομαι = καταδικάζομαι

καταλύω τὸν βίον = πεθαίνω

εὐπραγῶν = αυτός που είναι ευτυχισμένος

καταψήω-ῶ = χαϊδεύω

Παρατηρήσεις

Να μεταφραστεί το απόσπασμα «εἰπὼν δὲ ταῦτα… εὔνοις λυπητέον»

Μονάδες 10

Για ποιους λόγους ο Σωκράτης προτρέπει τους συντρόφους του να είναι ευτυχισμένοι, ενώ ο ίδιος πρόκειται να πεθάνει;

Μονάδες 10

α) τοῖς εἰρημένοις, ἀπῄει, ἴστε, ἐβούλου, ᾔσθετο, να γραφεί το α΄ ενικό πρόσωπο οριστικής ενεστώτα στη φωνή που βρίσκονται.

Μονάδες 5

β) «εἰπὼν δὲ ταῦτα… ὁ θάνατος;»: να εντοπιστούν δύο ουσιαστικά του αποσπάσματος και να μεταφερθούν στην αιτιατική του πληθυντικού αριθμού.

γ)τοις εύνοις: αιτ.πληθ.ουδετέρου

ευήθης: κλητ.ενικού του θηλυκού

ευπραγουντος: δοτ. πληθ.αρσενικού

Μονάδες 5

α) Να χαρακτηριστούν συντακτικά οι επιτονισμένες λέξεις του κειμένου.

Μονάδες 4

β) «ειπών...φαιδρός»:να εντοπιστούν και να χαρακτηριστούν :α) οι επιρρηματικοί προσδιορισμοί της περιόδου

β)να εντοπιστούν και να χαρακτηριστούν οι ετερόπτωτοι ονοματικοί προσδιορισμοι(ό τι συνδέεται παρατακτικά θα υπολογιστεί σαν ένας τύπος)

Μονάδες 6

ΤΥΧΗΙ ΑΓΑΘΗΙ !!!!

Μ.Κ 12/11/20